A TANÁCS HATÁROZATA
(2004. december 13.)
a külső határok, vízumok, menekültügy és bevándorlás terén folytatott közigazgatási együttműködés területén megvalósuló cselekvési program (ARGO-program) elfogadásáról szóló 2002/463/EK határozat módosításáról
(2004/867/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre, és különösen annak 66. cikkére,
tekintettel a Bizottság javaslatára,
tekintettel az Európai Parlament véleményére (1),
tekintettel az Európai Gazdasági és Szociális Bizottság véleményére (2),
a Régiók Bizottságával folytatott konzultációt követően,
mivel:
(1)
A 463/2002/EK (3) határozat alapvető célja a közigazgatási együttműködés támogatása a külső határok, a vízumok, a menekültügy és a bevándorlás terén.
(2)
A Bizottság az Európai Parlamentnek és a Tanácsnak címzett, az illegális bevándorlásra, az embercsempészetre és emberkereskedelemre, a külső határokra és az illegális lakosok visszatoloncolására vonatkozó közös politika fejlesztéséről szóló 2003. június 3-i közleményében felvetette az ARGO-program felülvizsgálatának lehetőségét a külső határok terén működő nemzeti projektek pénzügyi támogatásának biztosítása céljából, a tagállamokkal egyetértésben, objektív kritériumok alapján azonosítható, a stratégiai jelentőségű határátkelőhelyek specifikus szerkezeti gyengeségeinek kezelésére.
(3)
A Európai Tanács thesszaloniki ülésén felkérte a Bizottságot a pénzügyi terv 3. címe szerinti támogatások előirányozása lehetőségeinek megvizsgálására, a 2004 és 2006 közötti időszak alatti legsürgetőbb strukturális szükségletek kezelése, és a szolidaritás egy szélesebb meghatározásának lefedésére, ami többek között magába foglalná a külső határok kezeléshez nyújtott közösségi támogatást is.
(4)
A költségvetési hatóság (4) lényegesen megemelte az ARGO-program számára 2004-re kiutalt előirányzatokat a külső határok jobb kezelése érdekében.
(5)
Az ARGO-program általános célkitűzéseinek támogatása érdekében helyénvaló növelni a külső határok terén javasolni kívánt akciók számának növelését és új típusú akciók előirányozását.
(6)
A nemzeti közigazgatás számára történő jobb hozzáférés lehetővé tétele érdekében a tagállamoknak képesnek kell lenniük olyan akciókat javasolni, amelyek nem szükségszerűen vonnak be más tagállamokat, de amelyek hozzájárulnak a 2002/463/EK határozatban meghatározott, a külső határok területein végrehajtott tevékenységek általános céljaihoz és támogatásához.
(7)
Indikatív felső határt kell megállapítani az egyes tagállamok intézkedéseihez meghatározott, rendelkezésre álló előirányzatokra vonatkozóan.
(8)
A 2002/463/EK rendeletben meghatározott, az ARGO-bizottsággal folytatott konzultációra vonatkozó rendelkezéseket össze kell hangolni az Európai Unió általános költségvetése esetében alkalmazandó új pénzügyi rendelettel (5).
(9)
Az Európai Unióról szóló szerződéséhez és az Európai Közösséget létrehozó szerződéshez csatolt, Dánia helyzetéről szóló jegyzőkönyv 1. és 2. cikke értelmében Dánia nem vesz részt ennek a határozatnak az elfogadásában, és ezért ez a határozat nem kötelező, illetve nem alkalmazható Dániára.
(10)
Az Európai Unióról szóló szerződéshez és az Európai Közösséget létrehozó szerződéshez csatolt, az Egyesült Királyság és Írország helyzetéről szóló jegyzőkönyv 2. cikke értelmében az Egyesült Királyság kifejezte arra vonatkozó óhaját, hogy részt kíván venni e határozat elfogadásában és alkalmazásában.
(11)
Az Európai Unióról szóló szerződéshez és az Európai Közösséget létrehozó szerződéshez csatolt, az Egyesült Királyság és Írország helyzetéről szóló jegyzőkönyv 1. cikke értelmében Írország nem vesz részt ennek a határozatnak az elfogadásában. Ezért, a jegyzőkönyv 4. cikkének sérelme nélkül, ez a határozat nem kötelező, illetve nem alkalmazható Írországra.
(12)
A 2002/463/EK határozatot ennek megfelelően módosítani kell,
ELFOGADTA EZT A HATÁROZATOT:
1. cikk
A 2002/463/EK határozat a következőképpen módosul:
1.
A 10. cikk a következő bekezdéssel egészül ki:
„(1a) A 8. cikkben említett, és az egyik, a 4. cikkben említett politikai területre vonatkozó tevékenység valamelyikét végrehajtó tagállam nemzeti ügynöksége által javasolt akciók az ARGO-program alapján akkor jogosultak társfinanszírozásra, ha:
a)
a 3. cikkben említett általános célkitűzések egyikét szolgálják; és
b)
hozzájárulnak az integrált határkezeléshez a stratégiai jelentőségű határátkelőhelyek objektív kritériumok alapján azonosítható specifikus szerkezeti gyengeségeinek kezelésével.”
2.
A 11. cikk a következőképpen módosul:
a)
A (3), (4) és (6) bekezdésben a „10. cikk (1) bekezdése” helyébe a „10. cikk (1) és (1a) bekezdése” lép.
b)
Az (5) bekezdés helyébe a következő szöveg lép:
„(5) A 10. cikk (1) és (1a) bekezdésében említett akciók számára történő közösségi támogatások megítélésére vonatkozó döntések a Bizottság és az akciókat javasoló nemzeti ügynökségek közötti támogatási megállapodások tárgyát képezik. Ezen odaítélési döntések végrehajtása a Bizottság pénzügyi ellenőrzése és a Számvevőszék ellenőrzése alá tartozik.”
3.
A 12. cikk a következőképpen módosul:
a)
A 3 bekezdés a) pontja helyébe a következő szöveg lép:
„a)
egy, a specifikus célkitűzéseket, a tematikus prioritásokat, a 10. cikk (1a) és (b) bekezdésében említett objektív kritériumokat, valamint az éves költségvetésből a 10. cikk (1a) bekezdésében említett intézkedésekhez rendelkezésre álló, maximális indikatív részarány meghatározását, illetve a 10. cikk (3) bekezdésében említett, a Bizottság által megkezdeni szánt akciók leírását és - szükség esetén - az egyéb akciók listáját tartalmazó éves munkaprogramot készít.”;
b)
A (4) bekezdés helyébe a következő szöveg lép:
„(4) Az éves munkaprogram, beleértve a Bizottság által javasolt akciókat és a 9. cikkben meghatározott specifikus akciókat, a 13. cikk (2) bekezdésében említett eljárás szerint kerül elfogadásra.
A 10. cikk (1) és (1a) bekezdésében említett akciókra vonatkozóan a kiválasztott akciók listája a 13. cikk (3) bekezdésében említett eljárás szerint kerül elfogadásra.”
2. cikk
Ezt a határozatot az Európai Unió Hivatalos lapjában való kihirdetésének napjától kell alkalmazni.
3. cikk
Ennek a határozatnak a tagállamok a címzettjei az Európai Közösséget létrehozó szerződésnek megfelelően.
Kelt Brüsszelben, 2004. december 13-àn.